Rotat ovat luonnostaan uteliaita, vilkkaita ja liikkuvaisia. Häkissä tulee siis ehdottomasti olla tarpeeksi tilaa peuhaamiseen. Hyvänä nyrkkisääntönä voi pitää puolta neliömetriä per lemmikki, joka vastaa 10 x 50 cm:n mittoja. Rotat ovat myös intohimoisia kiipeilijöitä, joten häkin pitää ehdottomasti olla riittävän korkea. Häkki saa mieluusti olla jopa metrin korkuinen. Hyvä valinta on monikerroksinen häkki, jonka kerrokset on yhdistetty toisiinsa rappusilla tai vastaavilla rakenteilla. Voit tarjota rotallesi myös aitauksen, jossa on lisätilaa jaloitteluun. Älä kuitenkaan anna niiden juoksennella vapaana kodissasi.